Kurzor

A kurzor vagy helyőr a számítógép felhasználói felületének egyik képességét megnevező fogalom. A beviteli eszköz (például egér vagy billentyűzet) aktuális pozícióját jelöli valamilyen módon az adott felületen.

A név eredete 
A név a francia course (futás) szóból származó angol cursor szóból ered, amelyet a műszaki nyelvben több területen is huzamosabb idő óta használnak, például a nyomdászatban helyzetjelölő (fénypont) megnevezésére - a szó informatikai használata arra utal, hogy ez a jel „fut” a képernyőn, és mindig azt a helyet jelöli meg, ahová „írni” lehet.

Karakteres képernyők 
A szöveges felhasználói felületet használó képernyőkön a kurzor eredetileg (és többnyire még ma is) egy tömör, villogó téglalapként vagy aláhúzásként jelenik meg, mely a következő beszúrható vagy törölhető karakter helyét jelöli.

A billentyűzeten található Insert gomb a kurzor által jelölt szövegben módosítja a beviteli formát: vagy kiegészíti, vagy pedig felülírja az eredeti szöveget. Felülíráskor a kurzor rendszerint más alakot vesz fel: kisebb téglalap lesz, inverz színben villog, vagy téglalap formára vált a függőleges vonalról. A Delete gomb eredeti funkciója a kurzor helyén található karaktert törlése volt, és csak később rendeltek hozzá más feladatokat.

Grafikus képernyők 
A grafikus felhasználói felülettel rendelkező modern számítógépek két kurzort jelenítenek meg:
 Az egérmutatót, ami általában egy nyíl, amely a képernyőn mozog, ha a felhasználó mozgatja a egeret vagy más mutatóeszközt.
 Beszúrási pontot (caret), amely szöveg módosítása közben jelenik meg, jelezve a módosítás helyét. A legtöbb esetben függőleges vonalként jelenik meg.

Egérmutatók 

Az egérmutató vagy egérkurzor alakja változhat, hogy a felhasználó számára jelezze az éppen végrehajtható vagy végrehajtott feladatot. Például (az egeret a „minta” fölé kell vinni):
 Kiválasztható szöveg fölött a kurzor függőleges vonal alakot vehet fel kis talpakkal a tetején és az alján.
minta
 Mozgatási módban a kurzor négy irányba mutató nyílként jelenhet meg.
minta
 Amíg egy folyamat feldolgozással van elfoglalva, és nem tud a felhasználóval kommunikálni, egy várakozó kurzor (mozgó homokóra vagy óra) jelenik meg a megfelelő ablakban.
minta
 Rendszerint az alapértelmezett és a várakozó kurzor kombinációjával jelzik, ha a háttérben feldolgozás történik, de a programmal való interakciót ez nem befolyásolja.
minta

 Amikor a kurzor egy hiperhivatkozás fölé ér, kinyújtott mutatóujjú kézzé változhat. Gyakran informatív üzenet jelenik meg a hivatkozásról egy kis felbukkanó ablakban (tooltip), ami eltűnik kis idő múlva, vagy ha a felhasználó elmozgatja a kurzort.
minta
 Az ablak szélén a kurzor kétirányú nyílként jelenhet meg (vízszintes, függőleges, átlós irány), jelezve, hogy a felhasználó a nyilak irányában mozgathatja az ablak szélét, vagy átméretezheti az ablakot.
minta minta minta minta
 Szálkereszt alakot vehet fel, ha koordinátát vagy földrajzi pontot lehet kiválasztani.
minta
 Kérdőjel vagy szóbuborék alak jelezheti, ha a kattintással segítséget kaphatunk.
minta

Az egérmutatók alakja operációs rendszerenként különböző, és általában a felhasználó által is megváltoztatható. Sok alkalmazás használ egyedi egérmutatókat speciális feladatok elvégzéséhez (például grafikai vagy tervező programok).

Informatika